kardosdrur/scandi-wiki huggingface dataset:
Aura (sanger)

Aura Dione (født Maria Louise Joensen, den 21. januar 1985 i København) er en dansk sanger og sangskriver med færøske, spanske, franske og danske rødder. I 2001 deltog hun som 16-årig i den første danske sæson af Popstars. Hun debuterede med albummet Columbine i 2008. Albummet modtog guld for 15.000 solgte eksemplarer i Danmark.

Debutalbummet blev også udgivet i Tyskland, hvor hun i 2009 fik et #1-hit med singlen "I Will Love You Monday (365)", der modtog platin for 300.000 solgte eksemplarer i Tyskland. Aura udgav sit andet album, Before the Dinosaurs, den 7. november 2011. Singleforløberen, "Geronimo" gik ind som #1 på hitlisten i Tyskland, og blev samtidig også hendes første #1-hit i Danmark. Det er første gang, en dansker er gået direkte ind som #1 på singlehitlisten i Tyskland.

Opvækst 
Hendes færøske/franske mor og dansk/spanske far har opdraget hende med musikken, og det betød, at hun skrev sin første sang som otteårig. Forældrene var hippier og sejlede rundt med hende som barn på verdenshavene, til hun som syvårig fik fast bopæl på Bornholm. Her gik hun i skole og blev som teenager indskrevet på Bornholms Gymnasium, men flyttede midt i 1.g til Australien, hvor hun søgte inspiration hos de materielt fattige aboriginere. Det resulterede i sangen "Something From Nothing".

Karriere 
Hun debuterede i sommeren 2007 med singlen "Something From Nothing" og fik også succes med nummeret "Song for Sophie" – begge fra albummet Columbine, der blev udgivet i 2008 med blandt andet Kenneth Bager og Thomas Troelsen som producere. Singlen "I Will Love You Monday" var et mindre hit i Danmark, men blev et nummer 1 i Tyskland, hvor den blev udsendt i en udvidet version med titlen "I Will Love You Monday (365 Days and Nights)'".

Steffen Brandt valgte hende til at være med i Bornholms Kulturuge 2008 med ham selv, Bjarke Mogensen, Benny Andersen og Kashmir.

Aura og smykkedesigneren Mai Manniche har designet en halskæde baseret på en forening af de tre symboler, kvindetegnet, hjertet og fredstegnet.

Aura er desuden en af musikerne bag bogprojektet Sirene fra 2008. Bogen kombinerer musik, billeder og ord, og Aura lavede blandt andet sangene "Cut Here", "I'm Only Here for a Moment" og "City by the Sea" til projektet.

Aura blev i 2009 præsenteret af Kopenhagen Fur i en ny kampagne for deres pelse.

Privatliv 
Hun har tidligere dannet par med designeren Johannes Torpe.

Det kom i november 2011 frem, at Aura var kæreste med Skype-medstifter Janus Friis.
I april 2015 ophørte forholdet til Janus Friis. Bruddet gik ikke stille af, da Janus Friis efterfølgende sagsøgte Aura for 6.65 millioner som dækker over gaver, forlovelsesring og en Københavnerlejlighed.
Der er nu indgået et forlig.

Diskografi 
 Columbine (2008)
 Before the Dinosaurs (2011)
 Can't Steal the Music (May/ 2017)
 "Life of a Ranbow" (2022)

Priser 
 Danish Music Awards 2009: 'Årets kvindelige danske kunstner' samt 'Årets danske popudgivelse' (for Columbine)
 Danish Music Awards 2012: 'Årets kvindelige danske kunstner' samt 'Årets danske hit' (for Geronimo)

Referencer

Eksterne henvisninger 

 
 
 

Sangere fra Danmark
Personer fra København
PayPal

PayPal er en e-handelstjeneste, der overfører betalinger mellem køber og sælger i enhver form for e-handel på nettet - betaling for tjenesteydelser og varer, donationer o.lign. PayPal benytter sig ikke af fastkommission, som bankerne gør, men tager et procentvist gebyr pr. overførsel. En PayPal-konto oprettes ved at opgive personlige data som navn, fysisk adresse, e-mail-adresse, samt en kreditkortkonto. PayPal har hjemsted i USA, men brugere i de største af verdens lande kan på nettet finde afdelinger af PayPal på deres nationale sprog.

PayPal var igennem en årrække dét firma, enhver trygt kunne bruge til betalinger på kryds og tværs af verden. I gennem de senere år har firmaet dog demonstreret, at ikke hvem som helst må bruge deres tjenester. Af store sager kan nævnes:

2010 indrømmede PayPal, at firmaet efter pres fra USAs regering havde lukket Wikileaks konto hos firmaet.

2011 fastfrøs PayPal donationer til udvikling af Diaspora, en open-source-udfordrer af Facebook

2013 fremgik det af Forbes, at PayPal har lukket og også fremover vil lukke for torrentudbyderes mulighed for at få overført penge for deres tjenester, hvilket angives at skabe grundlag for den internetbaserede og statsløse møntfod Bitcoin..

Referencer

Eksterne henvisninger 

 Den officielle danske hjemmeside
 Officielle hjemmeside

It-virksomheder fra USA
EBay
Virksomheder i San Francisco
Elektroniske betalingssystemer
Digitale valutaer
Charlie Gjedde

Charlie Rasmussen Gjedde (født 28. december 1979 i Holstebro) er en dansk speedwaykører. Han hører med til eliten af både dansk og international speedway. 

I sæsonen 2008 kører han for Belle Vue Aces i England, Outrup i Danmark, Rospiggarna i Sverige og i Zielona Gora i Polen.

Meritter 

Dansk U-21 mester 1995 

Hold-vm:

 
 Guld – 2006 
 Sølv – 2002 
 Bronze – 2003 – 2005 

Dansk hold mester:

 Holstebro 1997 
 Fredericia 2005 

Årets kører i Swindon 2003 og 2004 

Årets kører i Oxford 2003 

"Elite League Best Pairs" i 2004 sammen med Leigh Adams

Eksterne henvisninger 
 Officiel hjemmeside

Speedwaykørere fra Danmark
Personer fra Holstebro
Walt Disney Pictures

Walt Disney Pictures er et amerikansk filmproduktionsselskab, som er et datterselskab af Walt Disney Studios, som er ejet af The Walt Disney Company. Studiet er et flagskib indenfor produktion af live-action-spillefilm indenfor Walt Disney Studios-enheden, og er lokaliseret ved Walt Disney Studios i Burbank, Californien. Animerede spillefilm produceret af Walt Disney Animation Studios og Pixar Animation Studios er også udgivet fra dette selskab. Walt Disney Studios Motion Pictures står for distribution og advertisement for film, der er produceret af Walt Disney Pictures.

Walt Disney Pictures and Television, et datterselskab til Walt Disney Studio Entertainment og det vigtigste produktionsfirma til live-action spillefilm sammen med Buena Vista Motion Pictures Group, som er baseret på Walt Disney Studios, erhverver og producerer film, der er blevet frigivet under Walt Disney Pictures og Touchstone Pictures bannere. Firmaets mest succesfulde kommercielle produktionspartnere har i de senere år været Jerry Bruckheimer, Spyglass Entertainment og Walden Media. 

Animerede film produceret af Walt Disney Animation Studios, Pixar Animation Studios, og DisneyToon Studios bliver normalt udgivet fra Walt Disney Pictures. Undtagelser er Who Framed Roger Rabbit og The Nightmare Before Christmas, som originalt blev udgivet fra Touchstone Pictures.

Eksterne henvisninger 
Walt Disney Pictures hjemmeside

The Walt Disney Company
Etableret i 1983
Judith Rothenborg

Judith Rothenborg (født 19. marts 1949, død 7. september 2023) var en dansk skuespiller.

Rothenborg var uddannet på Skuespillerskolen ved Odense Teater i 1974.

Efterfølgende optrådte hun i en række teaterforestillinger, medvirkede i adskillige film og var at se på tv. Derudover indspillede hun mange lydbøger gennem årene. Hun spillede blandt andet i Thomas Mallings to succesforestillinger på Bådteatret i 1984, "De tre Musketerer" og "Den gode soldat Svejk".

Senere medvirkede hun i Nørrebros Teaters "Showboat" i 2001.

På et tidspunkt rejste hun til Frankrig, hvor hun i tre år tog adskillige klovnekurser. Hun havde klovneroller på Anemoneteatret i 2005 og i 2008 i forestillingen "Spejlvendt" på Taastrup Teater.

Hun blev kendt på Høje Taastrup-egnen, da hun fik engagement på det daværende Høje Taastrup Børneteater og spillede med i dramatiseringen af H.C. Andersens "Prinsessen på Ærten" og senere i Johannes Møllehaves "Julespil" samme sted.

Judith Rothenborg underviste desuden på Århus Teaters Elevskole i 1996, 1998 og 1999.

Hun er mor til skuespilleren og filminstruktøren Barbara Topsøe-Rothenborg.

Filmografi 
 Den dobbelte mand (1976) - Dame I rejsebureau
 Gangsterens lærling (1976)
 Isfugle (1983) - Fuld mor
 Slim Slam Slum (2002) - Anette
 Madklubben (2020) - Jette / 'Havenissen'

Tv-serier 
 Anthonsen (1984) - Frk. Jørgensen
 Mørklægning (1992)
 Ørnen (2004-2006) - Sygeplejersken
 Max Pinlig (2007-2008) - Flora
 Forbrydelsen III (2012) - Hjemløs kvinde
 Gidseltagningen II (2019) - Dagmar

Lagt stemme til følgende tegnefilm 
 Skønheden og udyret (1991) - Tante Garderobe
 Askepot II - Drømmen bliver til virkelighed (2001) - Grevinden

Bøger 
 Lykken venter lige om hjørnet af Judith Rothenborg og Pernille Marott

Eksterne henvisninger 
 

Skuespillere fra Danmark
Makaronesien

Makaronesien er et moderne opfundet samlingsnavn på flere øgrupper i det nordlige Atlanterhav. Øgrupperne tilhører Portugal, Spanien og Kap Verde. Navnet har sit udspring fra græsk for de velsignede øer, et navn som blev brugt af antikkens grækere om øerne vest for Gibraltarstrædet.

Makaronesien består af fem øgrupper:

Alle øerne i Makaronesien er af vulkansk oprindelse.

Klimaet på øerne varierer mellem subtropisk og tropisk. Azorerne og Madeira har lavere middeltemperatur og mere nedbør end de øvrige øer.

Geografi og geologi 
Øerne i Makaronesien er af vulkansk oprindelse, og de formodes at være dannet af flere geologiske hotspots.

Klimaet på de makaronesiske øer rækker fra det subtropiske og middelhavsagtige på Azorerne og Madeira over det tørre på nogle geologisk ældre øer blandt Kanarieøerne (Lanzarote og Fuerteventura) og Kap Verde-øerne (Sal, Boa Vista og Maio) til det tropiske på nyere øer i begge de to sydligste øriger: (Santo Antão, Santiago og Fogo i Kap Verde og La Palma i Kanarieøerne). De portugisiske øriger, Azorerne og Madeira, har generelt et køligere og mere regnfuldt klima end Kanarieøerne og Kap Verde. Laurisilva-skovene i Makaronesien er en slags bjergrige tågeskove, som rummer reliktarter fra en vegetationstype, der oprindeligt dækkede meget af Middelhavets bund, mens klimaet i regionen var mere fugtigt, sådan at typen kunne tilpasse sig forholdene på småøer.

Flora 

Øerne har en enestående biogeografi, og de er hjemsted for adskillige markante plante- og dyresamfund. Ingen af de makaronesiske øer er udskilt fra et kontinent, og derfor nåede de indfødte planter og dyr til øerne via spredning over lange distancer. Laurisilvaskovene dækkede engang det meste af Azorerne og Madeira og også dele af Kanarieøerne mellem 400 og 1.200 m højde (den østlige del af Kanarieøerne og Kap Verde var for tør). Disse skove ligner de gamle skove, der dækkede Middelhavsområdet og det nordvestlige Afrika, før istiderne medførte nedkøling og udtørring. Træer af slægterne Apollonias ( i Laurbær-familien), Clethra (i Konvalbusk-familien), Dracaena (i Musetorn-familien), Ocotea (i Laurbær-familien), Persea (i Laurbær-familien), and Picconia (i Oliven-familien), som findes i de makaronesiske laurbærskove, kendes også som fossiler efter nogle, som voksede rundt om Midelhavet før istiderne.

Bevaringsproblemer 
Meget af den oprindelige vegetation er blevet fjernet eller udskiftet på grund af tømmer- og brændehugst i skovene, rydning af vegetationen for at skaffe plads til landbrug og kvægavl og inførelsen af fremmede planter og dyr. Laurisilva-skovene er skrumpet ind til små lommer. Resultatet er, at mange endemiske arter på øerne er alvorligt truede eller helt udryddede.

Indførte rovdyr – tamme og vilde katte – er blandt de mest alvorlige trusler mod det endemiske dyreliv. Trods det at kattene for det meste efterstræber indførte pattedyr (gnavere og kaniner), giver det grundlag for en stor kattepopulation, som truer de endemiske krybdyr og fugle.

Noter 

Øgrupper i Atlanterhavet
Rögle BK

Rögle BK (RBK), Rögle bandyklubb, er en skånsk ishockeyklub stiftet i den lille by Røgle/ Rögle  uden for Christian II:s by  Engelholm/Ängelholm  i Skåne. Klubben spiller i 2020 i den bedste række i Sverige, SHL (tidligere Elitserien).  Klubben spiller sine hjemmekampe i Catena Arena.

Historie 
Rögle BK blev stiftet i 1932 og var til en begyndelse en bandyklub. Ishockey kom på programmet i 1950. Rögle BK blev i 1957 skånske mestre med en sejr over Malmö FF (senere Malmö Redhawks). Holdet har tilbragt de fleste sæsoner i den næstbedste række, men har spillet i den bedste række fra 1966 til 1969 og igen fra 1992 til 1996. I sæsonen 2007-08 sikrede man sig, med bl.a. den danske back Mads Bødker på holdet, endnu en gang oprykning til Elitserien.

I 1960'erne var det den berømte "Pollenkongen" Gösta Carlsson, som tog Røgle fra anonymiteten og værftsserien til eliten, bl.a. ved at bygge et isstadion i Vegeholm.  I 1982 blev bygningen i Vegeholm brændt ned.  Siden fik det gamle landsbyhold deres nye hjemmebane i Engelholm. 

De to brødre Jörgen Jönsson og Kenny Jönsson startede deres karrierer i Rögle BK. Efter adskillige sæsoner i NHL har Kenny spillet for Røgle siden 2004 frem til 2009.  Røgle-profilerne Stefan og Roger Elvenes blev danske mestere med Rungsted i 2001/02.

Danske spillere 
 Mathias From (2015-?)
 Kirill Starkov (2011-12)
 Felix Scheel (2010-? )
 Jesper Jensen''' (2010-? )
 Mads Bødker (2006-?)
 Philip Larsen (2005-06)
 Morten Green (2004-05)
 Ronny Larsen (1998-99)
 Kristian Just (1998-99)
 Jens Nielsen (1994-96)
 Heinz Ehlers (1991-93)

'Fredede' numre 
 Nr 1 – Kenth "Swiss" Svensson
 Nr 9 – Lennart Åkesson
 Nr 13 – Roger Elvenes
 Nr 19 – Kenny Jönsson
 Nr 25 – Stefan Elvenes

Noter

Eksterne links 
 Rögle BK

Ishockeyklubber i Sverige
Ängelholm
Havbars

Havbars (Dicentrarchus labrax) er en fisk, der tilhører havaborre-familien og lever i den østlige del af Atlanterhavet, Middelhavet og Sortehavet.

Pigfinnefisk
Jon Kyl

Jon Llewellyn Kyl (født 25. april 1942 i Oakland, Nebraska) er en amerikansk politiker. Han var senator og repræsenterer Arizona fra 1995 til 2013 og Det republikanske parti. Han var medlem af Repræsentanternes hus fra 1987 til 1995, da han blev indvalgt i Senatet.

I april 2006 blev Kyl kåret til en af "Amerikas ti bedste senatorer" af Time Magazine.

Han er uddannet advokat.

Referencer

Eksterne henvisninger 

Medlemmer af Senatet i USA
Slaget om Atlanten

Slaget om Atlanten kan henvise til

 Slaget om Atlanten (1914-1918) – Ubådskrigen under 1. verdenskrig
 Slaget om Atlanten (1939-1945) – Ubådskrigen under 2. verdenskrig
RS-232

RS-232 er en gammel grænseflade for seriel digital datakommunikation, som blev introduceret i 1962. RS-232 muliggør lag-1 kommunikation mellem datakommunikationsudstyr (DCE) (f.eks. et modem) og dataterminaludstyr (DTE) (f.eks. en telegraf). De blev tidligere anvendt til PC tastaturer og mus.

De serielle mekaniske, elektriske og funktionelle karakteristikker (det fysiske lag) er beskrevet i:
 ITU-T V.24, V.28
 RS-232-C (Recommended Standard 232), 1969
 TIA (EIA-232), TIA-232
Herefter benævnt RS-232.

I 1960'erne (og før) var elektrisk digital logik dyr, pga. de mange diskrete komponenter, der skulle til for implementere de funktioner man havde brug for. Det er nok grunden til at en RS-232 grænseflades mange out-of-band-signaler. En RS-232 har to serielle simplex forbindelser (tilsammen typisk full-duplex):
 Lederen TxD (og stel, jord) som sender data til den anden ende.
 Lederen RxD (og stel, jord) som modtager data fra den anden ende.
Herudover haves mange dedikerede signaler:
 Request To Send (RTS)
 Ready To Receive (RTR)
 Clear To Send (CTS)
 Data Terminal Ready (DTR)
 Data Set Ready (DSR)
 Data Carrier Detect (DCD)
 Ring Indicator (RI)
Eventuelt dedikerede synkroniseringssignaler:
 Send timing (ST)
 Clock signal, transmitter timing (TT)

Forskelligt 

En RS-232 dataforbindelse kan anvendes på flere måder:
 med flere eller færre dedikerede styresignaleringer - også kaldet hardware-styresignalering (fx RTS, CTS og DSR, DTR)
 uden dedikerede styresignaleringer - men så bør den indlejrede styresignalering XON/XOFF anvendes i begge ender, for at undgå datatab. XON-styrekoden signalerer transmit off - dvs "stop midlertidigt med at sende". XOFF-styrekoden signalerer transmit on - dvs "genoptag sending".

Den oprindelige måde at anvende RS-232 var at låse datasignaleringshastighederne fast i hver retning. Fx 75 baud i den ene retning - og 1200 baud i den anden retning. Men det er besværligt, da man skal konfigurere begge dataforbindelses enders hardware.

Der er ingen standard for, hvordan de to RS-232 automatisk kan forhandle hastighed, i de to retninger. Det er grunden til at hastighedsforhandlingen tit går galt. Hvis den ene endes hastigheder låses fast, kan den anden endes hastighedsforhandling typisk fungere.

Blandingen af datavært-typer (kommunikationsudstyr/DCE, terminaludstyr/DTE), individuelle datavært styresignaleringskrav, forskellige RS-232 kabler ("standard" og null-modem="krydset kabel"), manuelle og/eller automatiske konfigureringer gør at etablering af RS-232 dataforbindelser kan være meget besværligt. Det ultimative RS-232 værktøj at anskaffe, er en RS-232 break out box til at teste sig frem til en kabelforbindelse som fungerer, når alle andre forsøg på at få en (stabil) forbindelse fejler. (se illustration)

Stik 
RS-232 blev oprindeligt specificeret til 25 eller 9 polede sub-D-stik. Men RS-232 bliver også anvendt over 8P8C (forkert benævnt RJ-45) i flere varianter.

 
Der er også en forbindelsesvariant til 10P10C (også forkert benævnt RJ-45).

Kilder/referencer 

Busser (datakommunikation)
Gigabit Ethernet

Gigabit Ethernet (GbE eller 1 GigE) er en term til at beskrive forskellige teknologier til at sende Ethernet datarammer ved en datahastighed af gigabit per sekund, som defineret i IEEE 802.3-2005 standarden.

IEEE 802.3ab blev ratificeret i 1999 og definerer gigabit Ethernet transmission over uskærmet parsnoet kabel (UTP) som opfylder Category 5, Category 5e eller Category 6 kabling og er blevet kendt som 1000BASE-T.

Den høje hastighed nås med omfattende intelligent signalbehandling. Signalbehandlingen mindsker ekko, overhøring og muliggør fuld tovejskommunikation på alle 4 ledningspar.

Kilder/henvisninger

Se også 
 10 Gigabit Ethernet
 100 Gigabit Ethernet
 Ethernet Alliance
 GBIC
 SFP transceiver
 Jumbo frame

Eksterne henvisninger 

 Get IEEE 802.3 
 IEEE and Gigabit Ethernet Alliance Announce Formal Ratification of gigabit Ethernet Over Copper Standard  – Announcement from IEEE 28 June 1999
 IEEE P802.3ab 1000BASE-T Task Force (historical information)
 IEEE 802.3 CSMA/CD (ETHERNET)
 1000BASE-T Whitepaper from 10GEA 

Datanet
Optisk kommunikation
IEEE 802
Altenmünster

Altenmünster er en kommune i Landkreis Augsburg i Regierungsbezirk Schwaben i den tyske delstat Bayern, med med knap 3.800 indbyggere.

I kommunen er følgende landsbyer og bebyggelser: Altenmünster, Baiershofen, Eppishofen, Hegnenbach, Hennhofen, Neumünster, Unterschöneberg, Violau, Zusamzell

Altenmünster kom i det 9. århundrede under Kloster Ellwangen, og i 1262 under Kloster Oberschönenfeld.
Denise René

Denise René (født Denise Bleibtreu; juni 1913 – 9. juli 2012) var en parisisk gallerist.
 
Umiddelbart efter 2. verdenskrig grundlagde Denise René sit nye galerie. Hendes mål var at skabe en dialog mellem allerede etablerede store abstrakte kunstnere på den ene side og en ny generation af avantgardekunst på den anden. Hun kuraterede udstillinger med kunstnere som Max Ernst, Piet Mondrian, Alexander Calder, Marcel Duchamp og Hans Arp. Disse stillede hun overfor unge kunstnere som Gun Gordillo, Jean Dubuffet, Robert Jacobsen, Richard Mortensen, Victor Vasarely, Jean Tinguely, eller Yaacov Agam. En anden dansker, som Denise René har præsenteret er Freddy Fraek

I 1955 organiserede Denise René en udstilling, som hun placerede i midten af den daværende avantgarde. Med „Le Mouvement“ viste hun for første gang en i kunstkredse globalt anerkendt gruppeudstilling med kunstnere, som beskæftigede sig med den nye kinetiske kunst. Et andet punkt som Denise René lagde vægt på i sin galerievirksomhed var kunstnere fra Østeuropa, som kun sjældent var repræsenteret i Paris, hvor de forblev ukendte. Ungareren Lajos Kassak, Polakken Henryk Stazewski eller russeren Kazimir Malevitj havde som mange andre kunstnere fra Østeuropa Denise René at takke for deres internationale karriere. Ligeledes var der plads til unge latinamerikanske kunstnere som venezuelaneren Jesús-Rafael Soto. 

I 2001 blev Denise René selv æret med en stor udstilling med titlen „Denise René – une galerie dans l’aventure de l’art abstrait 1945–1978“ i Museé national d’art moderne i Centre Pompidou.

Litteratur 
 Carte blanche to Denise René. Paris: Paris Art Center, 1984. Französisch/Englische Ausgabe mit Textbeiträgen von Ante Glibota, Dore Ashton, Gilles Plalzy, G.C. Argan und anderen
 Vom Konstruktivismus zur Kinetik 1917 bis 1967. Hrsg.: Hans Mayer. Krefeld: Selbstverlag der Galerie Denise René, 1967.
 Galérie Denise René. Mes anneés 50.[Abner, Adrian-Nilson, Agam, Ahrenberg und andere]. Paris: Ed. Galérie Denise René 1988.
 « Klar Form » – Hyldes til Denise René

Eksterne henvisninger 
 Galerie Denise René  

Kunsthandlere
Erhvervsfolk fra Frankrig
Holger Rasmussen (skuespiller)

Poul Johan Holger Christian Rasmussen (11. marts 1870 i Nyborg – 17. juni 1926 i Faxe Ladeplads) var en dansk skuespiller, filminstruktør, forfatter og teaterdirektør.

Holger Rasmussen debuterede på provinsscenen i 1893 og turnerede som provinsskuespiller indtil 1895, hvor han kom til Casino i København. Her fik han stor succes og blev indtil 1900, inden han skiftede til Dagmarteatret og blev i fem år, hvorefter han igen skiftede til Casino (1905-1910). Fra 1914-1919 var han desuden både sceneinstruktør og teaterdirektør på Casino. 

I 1908 debuterede han som stumfilmskuespiller og optrådte derefter i 10 film hos Nordisk Film. Allerede året efter (1909) sin debut blev han forfremmet til kunstnerisk direktør, men allerede året efter (1910) blev han afskediget igen og efterfulgt af August Blom. I 1912 blev han ansat hos Kinografen, hvor det på nær en rolle hos Benjamin Christensen i 1914 i filmen Det hemmelighedsfulde X, kun til få mindre filmroller.

Foruden skuespillet, har Holger Rasmussen skrevet flere bøger (romaner, noveller, digte og folkeskuespil – debuterede i 1898 med bogen Sommerbørn) og komponeret musik og skrev sange.

Holger Rasmussen var søn af gymnastiklærer I.I. Rasmussen og hustru Stine Rasmussen (pigenavn Nielsen). Den 18. juni 1897 blev han gift med skuespillerinden Ingeborg Rasmussen (pigenavn Uttenthal) (1868-1926). Han døde den 17. juni 1926 på Sydsjælland og er begravet på Holmens Kirkegård på Østerbro i København.

Filmografi 
 Gennem Livets Skole (1908) som skuespiller
 Alene i Verden (instruktør Viggo Larsen, 1908) som skuespiller
 Naar Djævle er paa Spil (1909) som instruktør
 Grevinde X (1909) som instruktør
 Fødseldagsgaven (1910) som skuespiller
 Fugleskræmslet (1910) som skuespiller
 Sølvdaasen (ubekendt instruktør 1910) som skuespiller
 Hverm er hun? (1910) som skuespiller og skuespiller
 Den sorte hånd (1910) som skuespiller
 Mellem Pligt og Kærlighed (1910) som instruktør
 La Femme (1910) som instruktør
 Dobbeltgængeren (1910) som instruktør
 Kean (1910) som instruktør
 Flugten over Atlanterhavet (ubekendt instruktør, 1910) som skuespiller
 Magdalene (1910) som instruktør 
 Modermærket (1910) som skuespiller
 Doktor Crippen og Miss le Nove (1910) som skuespiller
 De to Hjem paa Nørrebro (1911) som instruktør
 Guldgossen (ubekendt instruktør, 1912) som skuespiller (Sverige)
 Kansleren kaldet "Den sorte Panter" (ubekendt instruktør, 1912) som manuskriptforfatter og skuespiller
 Den lurende Død (1913) (ubekendt instruktør) som skuespiller
 Det hemmelighedsfulde X (instruktør Benjamin Christensen, 1914)
 Det røde Alfabet (1916) som instruktør
 Hittebarnet (1917) som instruktør

Eksterne henvisninger 
 
 Holger Rasmussen på Dansk Forfatterleksikon
 Holger Rasmussen på litteraturpriser.dk
 

Skuespillere fra Danmark
Stumfilmskuespillere fra Danmark
Filminstruktører fra Danmark
Dramatikere fra Danmark
Teaterledere fra Danmark
Romanforfattere fra Danmark
Novelleforfattere fra Danmark
Digtere fra Danmark
Personer i Kraks Blå Bog (afdøde)
Dansksprogede forfattere fra Danmark
Personer fra Nyborg
Aystetten

Aystetten er en kommune i Landkreis Augsburg i Regierungsbezirk Schwaben i den tyske delstat Bayern, med med godt 2.900 indbyggere.

Eksterne henvisninger 

 Kort over Aystetten